Gruvonds in stroom langs Pta-padNooddienste in Pretoria het Vrydagoggend die liggaam van ŉ 45-jarige man uit die stroom langs die R80/Mabopane-hoofweg naby die Hebron gehaal. “Nooddienste is omstreeks 07:45 na die toneel ontbied waar Tshwane-metropolisie bystand versoek het toe hulle op die liggaam van ŉ man afgekom het,” sê Charles Mabaso, woordvoerder van Tshwane-nooddienste. Die span het ŉ rubberboot gebruik en die liggaam van ŉ man, vermoedelik 45 jaar oud, uit die stroom gehaal. Die man het kneusplekke aan sy gesig opgedoen en dit wil voorkom of hy al langer as ŉ dag in die water was. “Die liggaam is aan die Suid-Afrikaanse Polisiediens oorgegee. ŉ Geregtelike doodsondersoek word gedoen.”